turjo4nis/wikipedia-bn-dump-20250701 huggingface dataset:
কালোগ্রীব খরগোশ

কালোগ্রীব খরগোশ বা দেশি খরগোশ () (বৈজ্ঞানিক নাম:Lepus nigricollis) হচ্ছে Leporidae পরিবারের Lepus গণের একটি লম্বা-লেজি ছোট স্তন্যপায়ী প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
কালোগ্রীব খরগোশ একটি লম্বা-লেজি ছোট স্তন্যপায়ী প্রাণী। এদের চোখ বড়, কান দীর্ঘ ও লেজ খাটো। পুরুষ সাধারণত স্ত্রীর চেয়ে আকারে বড়। সামনের পায়ে আঙুল ৫টি কিন্তু পেছনের পায়ে ৪টি; নখর চাপা ও দীর্ঘাকার। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৫০ সেমি, চুলসহ খাটো লেজ ১০ সেমি, কান দৈর্ঘ্যে ১৩ সেমি ও চওড়ায় ৭ সেমি।

বিস্তৃতি
কালোগ্রীব খরগোশ বাংলাদেশ ছাড়াও ভারত, নেপাল, ভুটান, পাকিস্তান, ইন্দোনেশিয়া ও শ্রীলংকায় পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা
খরগোশ এর ৫ টি গুরুত্বপূর্ণ তথ্য

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
নেপালের স্তন্যপায়ী
ভুটানের স্তন্যপায়ী
পাকিস্তানের স্তন্যপায়ী
ইন্দোনেশিয়ার স্তন্যপায়ী
শ্রীলঙ্কার স্তন্যপায়ী
খরগোশ
তৃণভোজী প্রাণী
তৃণভোজী
১৮২৩-এ বর্ণিত স্তন্যপায়ী
দক্ষিণ এশিয়ার স্তন্যপায়ী
সাভেরা হোটেল

দ্য সাভেরা হচ্ছে ১১ তলা বিশিষ্ট একটি চার তারকা হোটেল যা ভারতের চেন্নাইয়ের মাইলাপুর উপনগরীয় অঞ্চলে অবস্থিত। হোটেলটির দুইটি ইউনিটের একটি ওয়ালনাট হোটেল যা  হায়দ্রাবাদে অবস্থিত এবং অন্যটি লোটাস পার্ক যা বেঙ্গালুরুতে অবস্থিত।

ইতিহাস
হোটেলটি ১৯৬৫ সালে, যখন এর প্রতিষ্ঠাতা, এ. ভেঙ্কাটাকৃষ্ণ রেড্ডি, এম. রামরাঘব রেড্ডি এবং এ. শ্যামসুন্দর রেড্ডি, যাদের রিয়েল এস্টেট ও হোটেল ব্যবসায় যথেষ্ট অভিজ্ঞতা ছিল, মাইলাপুরে ২০টি কক্ষ এবং ১টি রেস্টুরেন্ট নিয়ে হোটেল নির্মানের জন্য প্রায় ৫,০০০ বর্গ মিটার পরিমাপের একটি জমি নির্বাচিত করে, যা  শহরের একটি অন্যতম স্থানে অবস্থিত। ১৯৬৯ সালে, প্রতিষ্ঠাতারা তাদের ক্রমবর্ধমান ব্যবসার প্রয়োজনে মিলিতভাবে 'সাভেরা হোটেল প্রাইভেট লিমিটেড' নামে একটি কোম্পানী প্রতিষ্ঠিত করে। ১৯৭১ সালে, সাভেরা হোটেল প্রাইভেট লিমিটেড তার মূল হোটেল সংলগ্ন যথাক্রমে ১,১৫৭ বর্গ মিটার এবং ৪,৬৮৪ বর্গ মিটার ভূমি অধিগ্রহণ করে। ১৯৭২ সালে, যখন কোম্পানিটি কার্যক্রম শুরু করে, হোটেলটিতে ১২৫টি কক্ষ  যোগ করা হয় এবং মূল ২০টি কক্ষ হোটেল অফিস এবং কনফারেন্স রুম নির্মাণের জন্য ব্যবহৃত হয়। অন্যান্য আনুষঙ্গিক উপাদান যেমন সুইমিং পুল ইত্যাদি ইতিমধ্যেই নির্মিত হয়েছিলো, যা তখনকার সময়ে শহরটির হোটেল ব্যবসার ক্ষেত্রে অনন্য বিষয় ছিল। ১৯৭৫ সালে, মিনার রেস্টুরেন্ট, যা একটি এক্সক্লুসিভ রেস্টুরেন্ট যেখানে মোগলাই খাবার পরিবেশন করা হয়, খোলা হয়।

১৯৭৮ সালে পল্লবী থিয়েটার, অডিও ভিজুয়াল সুবিধার সঙ্গে একটি মিলনায়তন এবং একটি ৩৫ মিলিমিটার প্রজেক্টর চালু করা হয়। ১৯৮২ সালে, হোটেলের ১২৫টি কক্ষে ক্লোজ সার্কিট ক্যামেরা স্থাপন করা হয়। ১৯৮৫ সালে  একটি সম্পূর্ণরূপে সংস্কারকৃত পারমিট রূম যাকে বলা হয় ব্যামবো বার, বেসমেন্ট থেকে গ্রাউন্ড ফ্লোরে স্থানান্তর করা হয়। অডিটোরিয়ামকে সম্পূর্ণ কম্প্যাক্ট কনফারেন্স হলে পরিবর্তনের প্রবণতা থেকে পল্লবী থিয়েটারকে সম্পূর্ণভাবে সংস্কার করা হয় এবং ১৯৯১ সালে এটিকে একটি সম্পূর্ণ কনফারেন্স হলে পরিবর্তন করা হয়। ১৯৯২ সালে, সুইট টাচ নামে প্যাস্ট্রির দোকান টি চালু করা হয়।

পার্টনারশিপ কর্নসার্ন এবং কোম্পানিটি ১৯৮৫ সাল পর্যন্ত একই সাথে চলে, যে পর্যন্ত না সাভেরা এন্টারপ্রাইজেস লিমিটেড পার্টনারশিপ কর্নসার্ন এর সকল সম্পদের উপর তার কর্তৃত্ব গ্রহণ করে। ২০০৬ সালে কোম্পানিটি তার নাম সাভেরা হোটেল লিমিটেড হতে সাভেরা ইন্ডাস্ট্রিজ লিমিটেট এ পরিবর্তন করে।

হোটেল
হোটেলটিতে সাতটি খাদ্য ও পানীয় পরিবেশনের ভেন্যু রয়েছে, যেগুলো যথাক্রমে হচ্ছে, পিয়ানো নামে একটি বিভিন্ন রন্ধনপ্রণালী সমৃদ্ধ রেস্টুরেন্ট, মালগুড়ি নামে একটি দক্ষিণ ভারতীয় রেস্টুরেন্ট, কারি টাউন, বে ১৪৬, ব্যামবো বার, চোলাই রুম এবং বেকারস বাস্কেট নামে একটি কেক শপ। হোটেলটিতে ১০টি মিটিং এর ভেন্যু রয়েছে। 
হোটেলটির একটি সামাজিক দায়িত্ব সচেতন অবস্থান রয়েছে, যে স্থান হতে তারা আগ্রহী শিক্ষার্থীদের আথিতেয়তা বিষয়ক প্রশিক্ষণের জন্য সাভেরা হোটেল একাডেমি নামে একটি একাডেমি চালু করেছে।

দুর্ঘটনা
২০০৭ সালের ৩১ ডিসেম্বর একটি অস্থায়ী নৃত্য মঞ্চ সুইমিংপুলের উপরে স্থাপন করা হয়, নববর্ষের  অনুষ্ঠান পালনের সময় মঞ্চ ধ্বসে পড়ে তিনজন নিহত এবং দু'জন আহত হওয়ার দুঃখজনক একটি ঘটনা ঘটে।

তথ্যসূত্র

বহিঃসংযোগ
 সরকারি ওয়েবসাইট 

চেন্নাইয়ের হোটেল‎
চেন্নাইয়ের গগনচুম্বী হোটেল
১৯৬৫-এ প্রতিষ্ঠিত হোটেল
মালয়ী বনরুই

মালয়ী বনরুই বা মালয়ী পিপড়াভুক বা মালয়ান বনরুই () (বৈজ্ঞানিক নাম:Manis javanica) হচ্ছে Manidae পরিবারের Manis গণের একটি স্তন্যপায়ী প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
মালয়ী বনরুই-এর লোম আঁইশ থেকে উদ্ভূত। এদের মাথা ছোট চোঙাকার ও চোখ ছোট। চোখ মোটা চোখের পাতা দ্বারা রক্ষিত। প্রাপ্তবয়স্ক এই প্রজাতির বনরুইয়ের মাথাসহ দেহের দৈর্ঘ্য ৫০-৬০ সেমি এবং লেজ ৫০-৮০ সেমি। লেজসহকারে আঁইশ দৈর্ঘ্যে ৭৯-৮৮ সেমি। আদর্শগতভাবে পুরুষ বনরুই আকারে স্ত্রীর চেয়ে বড়।

বিস্তৃতি
মালয়ী বনরুই বাংলাদেশ ছাড়াও দক্ষিণ-পূর্ব এশিয়া তথা থাইল্যান্ড, ইন্দোনেশিয়া (জাভা, সুমাত্রা, বোর্নিও, এবং  সুন্দা দ্বীপপুঞ্জ), ভিয়েতনাম, লাওস, কম্বোডিয়া, মালয়েশিয়া, এবং সিংগাপুরে পাওয়া যায়।।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বনরুই
বাংলাদেশের স্তন্যপায়ী
সিঙ্গাপুরের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
ভিয়েতনামের স্তন্যপায়ী
থাইল্যান্ডের স্তন্যপায়ী
১৮২২-এ বর্ণিত স্তন্যপায়ী
দক্ষিণ-পূর্ব এশিয়ার স্তন্যপায়ী
বোর্নিওর স্তন্যপায়ী
ব্রুনেইয়ের স্তন্যপায়ী
চীনের স্তন্যপায়ী
এশীয় সোনালী বিড়াল

এশীয় সোনালী বিড়াল বা সোনালী বিড়াল বা সোনালি বিড়াল () (বৈজ্ঞানিক নাম:Catopuma temminckii) হচ্ছে ফেলিডি পরিবারের Catopuma গণের একটি স্তন্যপায়ী বিড়ালজাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা 
সোনালী বিড়াল বলিষ্ঠ, মাঝারি দেহের প্রাচ্যদেশীয় বিড়ালের মধ্যে বড় দলভুক্ত প্রাণী। এদের পা অপেক্ষাকৃত খাটো, থাবা বিশাল ও লেজ খুব বড় যা সম্ভবত গাছে বসবাসের জন্য অভিযোজিত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৭৩-১০৫ সেমি এবং লেজ ৪৩-৫৭ সেমি। পুরুষ বিড়াল আকারে স্ত্রীর চেয়ে বড়।

বিস্তৃতি 
সোনালী বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।

আরো দেখুন 
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
সিঙ্গাপুরের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
ভিয়েতনামের স্তন্যপায়ী
থাইল্যান্ডের স্তন্যপায়ী
বিড়াল
১৮২৭-এ বর্ণিত স্তন্যপায়ী
নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
নেপালের স্তন্যপায়ী
ভারতের স্তন্যপায়ী
ভুটানের স্তন্যপায়ী
চীনের স্তন্যপায়ী
মায়ং (আসাম)

মায়ং বা মায়াং, কালা জাদু ভূমি নামে পরিচিত গুয়াহাটি শহর থেকে প্রায় ৪০ কিলোমিটার (২৫ মাইল) ব্রহ্মপুত্র নদের তীরবর্তী ভারতবর্ষের অসমের মরিগাঁও জেলাতে অবস্থিত একটি গ্রাম। একদা ভারতে কালো জাদুর কাঠামোতে বিবেচিত,
মায়ং তার ইতিহাসের কারণে একটি পর্যটক আকর্ষণ।

ব্যুৎপত্তি 
মায়ং নামটি অনেক প্রবাদ ও কিংবদন্তি আছে। এইগুলোর উল্লেখযোগ্য হলোঃ-

১. অনেকের মতে মায়ং নামটি সংস্কৃত শব্দ মায়া থেকে এসেছে।কারণ একদা এই অঞ্চলটি যাদুবিদ্যার জন্য “মায়ার দেশ” বলে পরিগণিত হয়।

২. অন্য কিছু লোকের মতানুসারে সমগ্র উত্তর-পূব ভারত অসমের অন্তর্ভুক্ত হওয়ার সময়ে মাইবং গোষ্ঠীর ডিমাসারে এসে মায়ং-এ বসবাস করে৷ এই পাহাড়ী অঞ্চলটিতে সেইসময়ে হাতীর বসতিস্থল ছিল৷ ডিমাচা শব্দ 'মিয়ং'র অর্থ হাতী৷ সেজন্য 'মায়ং' নামটো এই শব্দ থেকে উদ্ভব হয়৷

৩. কিংবদন্তি অনুসারে মায়ঙ নামটির অর্থ 'শক্তি দেবীর অংশ' বোঝায়৷ 'মা' -এর অর্থ শক্তি দেবী এবং “অঙ্গ” শব্দের অর্থ অংশ৷

৪. কিছু লোকদের মতানুসারে মাইরাং জাতির মণিপুরীরা এখানে এসে বসবাস করে এবং সময়ের সাথে সাথে মৈরাং থেকে স্থানটির নাম মায়হং বা মায়ং হয়ে ওঠে।

পুরাণ 
মায়ং প্রাগজ্যোতিষপুরের (আসামের প্রাচীন নাম) সহিত মহাভারত সহ অনেক পৌরাণিক মহাকাব্যে উল্লেখ পাওয়া যায়। কাছাড়ি রাজ্যের প্রধান ঘাটোটকচ তার ঐন্দ্রজালিক ক্ষমতার সঙ্গে মহাভারতের অসাধারণ যুদ্ধে অংশ গ্রহণ করেছিলেন।এছাড়া মায়ং সম্পর্কে বলা হয় যে কালো যাদুর যাদুকররা এবং ডাইনিরা এখন পর্যন্ত ও মায়ং বনে আশ্রয় করেন।

সম্প্রতি প্রকাশিত নিবন্ধ “মায়ং - ল্যান্ড অফ ব্লাক ম্যাজিক এন্ড হুয়িচক্রাফ্ট” অনুযায়ী, পাতলা বায়ু মধ্য দিয়ে মানুষের অদৃশ্য হয়ে যাওয়া, মানুষ জন্তুতে রূপান্তরিত হওয়া, কিংবা জন্তু জাদুর নিয়ন্ত্রণে আনা ইত্যাদি অনেক কাহিনী  মায়ং সম্বন্ধে জানা যায়। এখানকার লোকেরা মায়া ও যাদুবিদ্যার ঐতিহ্যগত চর্চা চালিয়ে থাকে এবং প্রজন্মের পর প্রজন্ম এগুলো চালিয়ে যায়।

ইতিহাস 
ইতিহাস থেকে জানা যায় যে আধুনিক যুগের  পূর্বপর্যন্ত শক্তি সাধনার ক্ষেত্রে নরবলি  অর্থাৎ মানব- বলিদান প্রথা প্রচলিত ছিল। সম্প্রতি খননকার্যে তরবারি ও অন্যান্য ধারালো অস্ত্র সন্ধান পাওয়া গেছে এবং এইগুলের সাথে দেশের অন্যান্য প্রান্তে মানব- বলিদানে ব্যবহৃত অস্ত্রের সাদৃশ্য দেখা যায় এবং এই অস্ত্রগুলির  ব্যবহার মায়ং-এ অহোম যুগে ঘটে।

পর্যটন 
মায়ং তার সমৃদ্ধ বন্যপ্রাণী, পুরাতত্ত্ব পর্যটন, ইকো-পর্যটন, দু:সাহসিক অভিযানজনিত পর্যটন, সাংস্কৃতিক পর্যটন ও নদী পর্যটন কারণে একটি ভ্রমণীয় এবং প্রত্নতাত্ত্বিক স্থল ।

মায়ং প্রত্নতাত্ত্বিক ধ্বংসাবশেষ, বহু আবিস্কৃত এবং অন্যান্য অনেক অনাবিস্কৃত শিল্পকৃতিতে সমৃদ্ধ।
২০০২ সালে খোলা মায়ং কেন্দ্রীয় জাদুঘর এবং এম্পোরিয়ামে কালো জাদু এবং আয়ুর্বেদ বই সহ অনেক প্রত্নতাত্ত্বিক নিদর্শনাদি ও শিল্পকর্ম ইত্যাদিতে সমৃদ্ধ।

মায়ং পবিতরা অভয়ারণ্যের খুব কাছাকাছি। এই অভয়ারণ্যে বিশ্বের এক খড়্গ গন্ডারের সর্বোচ্চ ঘনত্ব রয়েছে।

আরও দেখুন 
 আসামের পর্যটন

তথ্যসূত্র

বহিঃসংযোগ
মায়ং- এ প্লেস স্পেলবান্ড
মায়া অব মায়ং

মরিগাঁও জেলার শহর ও নগর
মরিগাঁও জেলা
আসামের পর্যটন
মার্বেল বিড়াল

মার্বেল বিড়াল () (বৈজ্ঞানিক নাম:Pardofelis marmorata) হচ্ছে ফেলিডি পরিবারের Pardofelis গণের আকারে ছোট ও প্রায় পোষা বিড়ালের সমান একটি স্তন্যপায়ী প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
মার্বেল বিড়াল আকারে ছোট ও প্রায় পোষা বিড়ালের সমান একটি বিড়াল। এদের পা বলিষ্ঠ, কান ছোট ও গোলাকার, লেজ বেশ বড় ও এর দৈর্ঘ্য মাথাসহ দেহের সমান কিংবা আরো বড়; এবং লেজ পেছনের পায়ের দৈর্ঘ্যের প্রায় ৪গুণ। মাথা খাটো ও প্রশস্ত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৪৫-৬০ সেমি এবং লেজ ৩৫-৫৪ সেমি।

বিস্তৃতি
মার্বেল বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
ভিয়েতনামের স্তন্যপায়ী
থাইল্যান্ডের স্তন্যপায়ী
বিড়াল
১৮৩৭-এ বর্ণিত স্তন্যপায়ী
ভুটানের স্তন্যপায়ী
দক্ষিণ-পূর্ব এশিয়ার প্রাণিকুল
চিতা বিড়াল

চিতা বিড়াল () (বৈজ্ঞানিক নাম:Prionailurus bengalensis) হচ্ছে ফেলিডি পরিবারের Prionailurus গণের আকারে ছোট ও প্রায় পোষা বিড়ালের সমান একটি স্তন্যপায়ী প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
চিতা বিড়াল আকারে ছোট ও প্রায় পোষা বিড়ালের সমান হলেও এদের পা দীর্ঘ। ছেলে ও মেয়ে বিড়ালের মধ্যে চেহারার ভিন্নতা পরিলক্ষিত হয় এবং ছেলের ওজন মেয়ের তুলনায় বেশি। এই প্রজাতির বিড়ালের মাথাসহ দেহের আকার ৬০-৬৬ সেমি এবং লেজ মাথাসহ দেহের দৈর্ঘ্যের চেয়ে সামান্য বড় এবং ওজন প্রায় ৩-৪ কেজি হয়ে থাকে।এদের চোখ টেবা টেবা।

বিস্তৃতি
চিতা বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, পাকিস্তান, আফগানিস্তান, রাশিয়া, কোরিয়ায়  পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
কোরিয়ার স্তন্যপায়ী
থাইল্যান্ডের স্তন্যপায়ী
বিড়াল
১৭৯২-এ বর্ণিত স্তন্যপায়ী
ভুটানের স্তন্যপায়ী
চীনের স্তন্যপায়ী
জাপানের স্তন্যপায়ী
নেপালের স্তন্যপায়ী
পাকিস্তানের স্তন্যপায়ী
সিঙ্গাপুরের স্তন্যপায়ী
ভিয়েতনামের স্তন্যপায়ী
তিনডোরা নোঙর

তিনডোরা নোঙর বা ছোট-দাঁত ভোঁদর বা ক্ষুদ্রদন্তী গন্ধগোকুল () (বৈজ্ঞানিক নাম:Arctogalidia trivirgata) হচ্ছে ভিভেরিডি পরিবারের Arctogalidia গণের আকারে সবচেয়ে ছোট গন্ধগোকুল জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
তিনডোরা নোঙর আকারে আকারে সবচেয়ে ছোট গন্ধগোকুল জাতীয় প্রাণী। এদের দেহে দাগ থাকলেও খুব কমসংখ্যক দাগ স্পষ্ট। মাথাসহ দেহের তুলনায় লেজ বেশ দীর্ঘ। এই প্রজাতির গন্ধগোকুলের মাথাসহ দেহের দৈর্ঘ্য ৫৩ সেমি, লেজ ৬৬ সেমি। এদের ওজনে তারতম্য থাকে এবং ওজন প্রায় ২-২.৭ কেজি হয়ে থাকে।

বিস্তৃতি
তিনডোরা নোঙর বাংলাদেশ ছাড়াও ভারত, মায়ানমার, থাইল্যান্ড, ও ইন্দোনেশিয়ায় পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
থাইল্যান্ডের স্তন্যপায়ী
১৮৩২-এ বর্ণিত স্তন্যপায়ী
দক্ষিণ-পূর্ব এশিয়ার স্তন্যপায়ী
চীনের স্তন্যপায়ী
লাওসের স্তন্যপায়ী
ভিয়েতনামের স্তন্যপায়ী
বোর্নিওর স্তন্যপায়ী
সিঙ্গাপুরের স্তন্যপায়ী
জন অ্যাডওয়ার্ড গ্রে কর্তৃক নামকরণকৃত ট্যাক্সা
মুখোশধারী গন্ধগোকুল

মুখোশধারী গন্ধগোকুল বা হিমালয়ী বাঘডাশ বা হিমালয়ের গন্ধগোকুল () (বৈজ্ঞানিক নাম:Paguma larvata) হচ্ছে ভিভেরিডি পরিবারের পগুমা গণের একটি মাঝারি আকারের গন্ধগোকুল জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
মুখোশধারী গন্ধগোকুল একটি মাঝারি আকারের প্রজাতি। এদের মুখে মুখোশ ছাড়া পার্থক্য করার মতো কোনো বৈশিষ্ট্য থাকে না এবং এজন্য এদের এরকম নামকরণ করা হয়েছে। এদের লেজে বলয় নেই এবং অন্যান্য গন্ধগোকুলের মতো পুরো দেহে কোনো তিলা বা ডোরা থাকে না। এই প্রজাতির গন্ধগোকুলের মাথাসহ দেহের দৈর্ঘ্য ৭৬ সেমি, লেজ ৬৪ সেমি। এদের ওজনে তারতম্য থাকে এবং ওজন প্রায় ৩.৬-৬ কেজি হয়ে থাকে।

বিস্তৃতি
মুখোশধারী গন্ধগোকুল বাংলাদেশ ছাড়াও ভারত, মায়ানমার, নেপাল, চীন, পাকিস্তান, কম্বোডিয়া, ইন্দোনেশিয়া, জাপান, লাওস, মালয়েশিয়া, থাইল্যান্ড, সিঙ্গাপুর ও তাইওয়ানে পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
থাইল্যান্ডের স্তন্যপায়ী
চীনের স্তন্যপায়ী
পাকিস্তানের স্তন্যপায়ী
নেপালের স্তন্যপায়ী
ভুটানের স্তন্যপায়ী
তাইওয়ানের স্তন্যপায়ী
সিঙ্গাপুরের স্তন্যপায়ী
জাপানের স্তন্যপায়ী
১৮২৭-এ বর্ণিত স্তন্যপায়ী
দক্ষিণ-পূর্ব এশিয়ার স্তন্যপায়ী
বোর্নিওর স্তন্যপায়ী
লাওসের স্তন্যপায়ী
ভিয়েতনামের স্তন্যপায়ী
বড় বাঘডাশ

বড় বাঘডাশ বা বাঘডাসা বা বাড়খানডাস () (বৈজ্ঞানিক নাম:Viverra zibetha) হচ্ছে ভিভেরিডি পরিবারের ভিভেরা গণের একটি সবচেয়ে বড় আকারের গন্ধগোকুল জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা

বড় বাঘডাশ আকারে সকল গন্ধগোকুলকে ছাড়িয়ে গেলেও গেছো ভাল্লুকের পরে এদের অবস্থান। এদের মাথা দীর্ঘ। কান বড় হলেও দুকানের অবস্থান কাছাকাছি নয়। এদের আকারে তারতম্য রয়েছে। এই প্রজাতির বাঘডাশের মাথাসহ দেহের দৈর্ঘ্যের পরিসর ৮০-৮৬ সেমি, লেজ ৩৩ সেমি এবং কাঁধ উচ্চতায় ৩৮ সেমি।  এদের ওজনেও তারতম্য থাকে এবং ওজনের পরিসর ৫-১১ কেজি হয়ে থাকে।

বিস্তৃতি

মুখোশধারী গন্ধগোকুল বাংলাদেশ ছাড়াও ভারত, মায়ানমার, নেপাল, ভুটান, চীন, পাকিস্তান, কম্বোডিয়া, ইন্দোনেশিয়া, লাওস, মালয়েশিয়া, থাইল্যান্ড, সিঙ্গাপুর ও ইন্দোচীনে পাওয়া যায়।

নেপালের হিমালয় পর্বতের ২,২৫০ (৭,৩৮০ ফুট) মিটার উচ্চতা পর্যন্ত বড় ভারতীয় বাঘডাশ প্রজাতির প্রাণীকে দেখা গিয়েছিল।

চীনে, ১৯৫০ সালের পর থেকে বনভূমি ধ্বংস, পশম বাণিজ্যের জন্য শিকার, এবং ঔষধ ও সুগন্ধি শিল্পে এর মৃগনাভির ব্যবহারের কারণে বন্য বৃহৎ ভারতীয় গন্ধগোকুলের সংখ্যা ৯৪-৯৯% কমে গেছে। ১৯৯০-এর দশকে এটি মূলত চীনের দক্ষিণাঞ্চলীয় গুয়াংডং প্রদেশের উত্তর অংশে সীমাবদ্ধ হয়ে পড়ে। ১৯৯৮ থেকে ২০০৮ সালের মধ্যে পরিচালিত জরিপে হাইনান দ্বীপে এই প্রজাতির কোনো প্রাণী আর দেখা যায়নি।

পরিবেশগত আচরণ

বড় বাঘডাশ একাকী এবং নিশাচর প্রাণী। এটি অধিকাংশ সময় মাটিতেই কাটায়। এরা সুযোগসন্ধানী শিকারি, বিভিন্ন ধরনের ছোট প্রাণী শিকার করে জীবিকা নির্বাহ করে।

থাইল্যান্ডে রেডিও ট্র্যাকিং করে দেখা গেছে, বড় বাঘডাশ ২.৭ থেকে ৮.৮ বর্গকিলোমিটার (১.০ থেকে ৩.৪ বর্গমাইল) এলাকা পর্যন্ত ঘুরে বেড়ায়।

জীববৈচিত্র্য সংরক্ষণ
হংকং-এ বন্যপ্রাণী সংরক্ষণ আইন অনুযায়ী Viverra zibetha প্রজাতিটি সুরক্ষিত। যদিও ১৯৭০-এর দশকের পর থেকে হংকং-এ প্রাকৃতিক পরিবেশে এই প্রজাতির কোনো প্রাণী দেখা যায়নি। তাই বিজ্ঞানীরা মনে করেন, হংকং থেকে এই প্রজাতি সম্পূর্ণ বিলুপ্ত হয়ে গেছে।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
থাইল্যান্ডের স্তন্যপায়ী
চীনের স্তন্যপায়ী
পাকিস্তানের স্তন্যপায়ী
নেপালের স্তন্যপায়ী
ভুটানের স্তন্যপায়ী
সিঙ্গাপুরের স্তন্যপায়ী
১৭৫৮-এ বর্ণিত স্তন্যপায়ী
দক্ষিণ-পূর্ব এশিয়ার স্তন্যপায়ী
কার্ল লিনিয়াস কর্তৃক নামকরণকৃত ট্যাক্সা
ফিলো ওয়ালেস

ফিলো আলফোন্সো ওয়ালেস (; জন্ম: ২ আগস্ট, ১৯৭০) হেনেসভিল এলাকায় জন্মগ্রহণকারী বিশিষ্ট বার্বাডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করেছেন। পাশাপাশি ডানহাতে মিডিয়াম বোলিংয়েও পারদর্শিতা দেখিয়েছেন ফিলো ওয়ালেস। ঘরোয়া ক্রিকেটে বার্বাডোস এবং ওয়েস্ট ইন্ডিজ বিশ্ববিদ্যালয় দলে প্রতিনিধিত্ব করেছেন তিনি। এরপূর্বে ওয়েস্ট ইন্ডিজ অনূর্ধ্ব-১৯ দলের পক্ষেও খেলেছেন।

একসময় ওয়ালেস বার্বাডোসের অধিনায়কত্ব করেছেন। কিন্তু, ২০০৩-০৪ ঘরোয়া মৌসুমে দল থেকেই বাদ পড়ে যান তিনি। এরপর ওয়েস্ট ইন্ডিজ বিশ্ববিদ্যালয় দলের পক্ষে খেলেছেন তিনি।

খেলোয়াড়ী জীবন 
১৯৯০ সালে প্রথমবারের মতো ক্রিকেটে অংশগ্রহণ করেন তিনি। ১৯৯৭-৯৮ মৌসুমে তার সেরা সময় কাটে। ২৯ নভেম্বর, ১৯৯৭ তারিখে পাকিস্তান সফরে অনুষ্ঠিত রাওয়ালপিন্ডি টেস্টের মাধ্যমে অভিষেক ঘটে তার। ঐ মৌসুমে দুই টেস্টে অংশ নিয়ে ১৯৮ রান তোলেন। ঐ একই সফরে করাচীতে তার ওডিআই অভিষেক ঘটেছিল।

১৯৮০-এর দশকে গ্রীনিজ-হেইন্সের বিখ্যাত জুটির পর ক্লেটন ল্যাম্বার্টের সাথে নতুন জুটি গড়ে সংক্ষিপ্তকাল ক্যারিবীয় ক্রিকেটে সাড়া জাগিয়েছিলেন। কিন্তু, ১৯৯৮-এর শেষদিকেদক্ষিণ আফ্রিকা সফরে ওয়েস্ট ইন্ডিজের শোচনীয় পরাজয়ের পর তারা উভয়েই দল থেকে বাদ পড়েন। তবে তিনি তার সবগুলো টেস্টেই ক্যাচ নিয়েছিলেন।

আইসিসি নক-আউট ট্রফি 
১৯৯৮ সালের আইসিসি নক-আউট ট্রফি প্রতিযোগিতায় তিনি বিরাট সফলতা পান। চূড়ান্ত খেলায় দক্ষিণ আফ্রিকার বিপক্ষে ১০২ বলে ১০৩ রানের একমাত্র সেঞ্চুরি করলেও তার দল ৪ উইকেটে পরাজিত হয়ে রানার-আপ হয়। ঐ প্রতিযোগিতায় ২২১ রান তুলে তিনি সর্বোচ্চ রান সংগ্রাহক হয়েছিলেন।

তথ্যসূত্র

আরও দেখুন 
 ফিল সিমন্স
 ওয়েস্ট ইন্ডিজ ক্রিকেট দল
 ১৯৯৮ আইসিসি নক-আউট ট্রফি
 ১৯৯৮ কমনওয়েলথ গেমসে ক্রিকেট

বহিঃসংযোগ 
Cricinfo profile
CricketArchive profile

ওয়েস্ট ইন্ডিয়ান ক্রিকেটার
১৯৭০-এ জন্ম
জীবিত ব্যক্তি
বার্বাডোসের ক্রিকেটার
বার্বাডীয় ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
১৯৯৮ কমনওয়েলথ গেমসের ক্রিকেটার
কমনওয়েলথ গেমসে বার্বাডোসের প্রতিযোগী
ছোট খাটাশ

কটাশ বা ভাম বা কলকাট বা খাটাশ বা ছোট বাঘডাশ () (বৈজ্ঞানিক নাম:Viverricula indica) হচ্ছে ভিভেরিডি পরিবারের ভিভেরিকুলা গণের একটি গন্ধগোকুল জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা

কটাশ আকারে বড় বাঘডাশের মতো অত বড় নয় । এদের কান ছোট, বাঘডাশের তুলনায় এদের কান মাথার উপরের দিকে অপেক্ষাকৃত কাছাকাছি সন্নিবিষ্ট । এই প্রজাতির মাথাসহ দেহের দৈর্ঘ্য ৭৫ সে.মি. ও  লেজ ৪৫ সে.মি. । এদের ওজনেও তারতম্য থাকে এবং ওজনের পরিসর ২-৪ কেজি হয়ে থাকে। ছেলেদের তুলনায় মেয়েরা সাধারণত ছোট ও হালকা হয়ে থাকে। বাদামি শরীরে এদের ছাই ও হালকা হলুদাভ আভা থাকে । পিঠের ওপর ও দুই পাশে টানা পাঁচ-ছয়টি বাদামি কালো রেখা । শরীরের উভয় পাশে গোল গোল একই রঙের বুটি আঁকা । বয়সভেদে লেজে পাঁচ-সাতটি চওড়া বলয় থাকে ।  ছোট খাটাশ গন্ধগোকুল নামেও এলাকাভেদে পরিচিত । নিজেরা গর্ত করে আশ্রয়স্থল বানায় এবং সেখানেই বাচ্চা প্রসব করে। ছানারা জন্ম নেয় চোখ খোলা অবস্থাতেই। এরা নিশাচর ।  পূর্ণবয়স্ক কটাশ খোশমেজাজে থাকলে টিকটিক আওয়াজ করতে থাকে। ভয় পেলে সিভেট-গ্রন্থি থেকে দুর্গন্ধ ছড়ায় ।

বিস্তৃতি ও বাসস্থান 

ছোট খাটাশ বাংলাদেশ ছাড়াও ভারত, মায়ানমার, আফগানিস্তান, পাকিস্তান, নেপাল, ভুটান, চীন, হংকং, কম্বোডিয়া, ইন্দোনেশিয়া, লাওস, মালয়েশিয়া, থাইল্যান্ড, ভিয়েতনামে পাওয়া যায়। এছাড়া এরা ইয়েমেন এবং জাঞ্জিবার, পেম্বা, সকট্রা, মাদাগাস্কার এবং ফিলিপাইন দ্বীপপুঞ্জে অনুপ্রবেশ করেছে । বাঁশবন-ঘাসবন, শুকনো কাশবন, খড়বন, জালিবেতঝাড়, ইটের পাঁজা ও ঝোপঝাড় হচ্ছে ছোট খাটাশের আবাসস্থল ।  আবাসভূমি ধ্বংস ও হাঁস-মুরগি বাঁচানোর জন্য ব্যাপক নিধনের জন্যই এরা বিপন্ন ।

খাদ্যাভাস

প্রায় সব ধরনের ফল, বিভিন্ন ছোট প্রাণী ও পতঙ্গ, তাল-খেজুরের রস ইত্যাদি। গাছে উঠতে পারলেও মাটিতেই শিকার ধরে এবং ইঁদুর, কাঠবিড়ালী, ছোট পাখি, টিকটিকি, কীটপতঙ্গ ও সেগুলির লার্ভা খেয়ে থাকে। গৃহস্থের হাঁস-মুরগি চুরি করে। দেশভেদে এদের খাবারের তারতম্য দেখা যায় । কফি এদের অন্যতম প্রিয় একটি খাদ্য ।

আরও দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
থাইল্যান্ডের স্তন্যপায়ী
চীনের স্তন্যপায়ী
পাকিস্তানের স্তন্যপায়ী
নেপালের স্তন্যপায়ী
ভুটানের স্তন্যপায়ী
লাওসের স্তন্যপায়ী
হংকংয়ের স্তন্যপায়ী
১৮০৩-এ বর্ণিত স্তন্যপায়ী
এশিয়ার স্তন্যপায়ী
দক্ষিণ এশিয়ার স্তন্যপায়ী
দক্ষিণ-পূর্ব এশিয়ার স্তন্যপায়ী
শ্রীলঙ্কার স্তন্যপায়ী
ভিয়েতনামের স্তন্যপায়ী
ছোট বেজি

ছোট বেজি বা নকুল বা ছোট ভারতীয় বেজি (বৈজ্ঞানিক নাম: Herpestes javanicus) হচ্ছে হারপেস্টিডি পরিবারের হারপেস্টেস গণের একটি বেজি জাতীয় প্রাণী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
ছোট বেজির দেহ খাটো ও সরু, লেজ দীর্ঘ এবং পা খাটো। লেজ আকারে পাথাসহ দেহের তিন-চতুর্থাংশ; লেজের প্রান্তদেশে লোম থাকে না। এই প্রজাতির মাথাসহ দেহের দৈর্ঘ্য ২৮ সেমি ও লেজ ২৩ সেমি।

বিস্তৃতি
ছোট বেজি বাংলাদেশ ছাড়াও ভারত, পাকিস্তান, আফগানিস্তান ও মালয়েশিয়ায় পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
পাকিস্তানের স্তন্যপায়ী
নেপালের স্তন্যপায়ী
আফগানিস্তানের স্তন্যপায়ী
বেজি
১৮১৮-এ বর্ণিত স্তন্যপায়ী
দক্ষিণ-পূর্ব এশিয়ার স্তন্যপায়ী
লালু ভুলু

লালু ভুলু ১৯৮৩ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। এতে প্রধান চরিত্রে অভিনয় করেছেন রাজ্জাক, শাবানা, গোলাম মুস্তাফা, আনোয়ার হোসেন, দিলারা ও দারাশিকো। চলচ্চিত্রটি ১৯৮৩ সালে দুইটি শাখায় জাতীয় চলচ্চিত্র পুরস্কার লাভ করে।

কাহিনী সংক্ষেপ

শ্রেষ্ঠাংশে 
 রাজ্জাক
 শাবানা
 গোলাম মুস্তাফা
 আনোয়ার হোসেন
 দিলারা
 দারাশিকো
 কায়েস
 ওয়াহিদা
 ফজলুর রহমান
 মতি
 মাস্টার শামীম
 মাস্টার ফরহাদ
 মাস্টার সোহেল

সঙ্গীত 
লালু ভুলু চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে এককভাবে কণ্ঠ দিয়েছেন খুরশিদ আলম।

গানের তালিকা

পুরস্কার 
জাতীয় চলচ্চিত্র পুরস্কার
 শ্রেষ্ঠ পরিচালক - কামাল আহমেদ
 শ্রেষ্ঠ অভিনেতা - সোহেল

তথ্যসূত্র

বহিঃসংযোগ 

১৯৮৩-এর চলচ্চিত্র
১৯৮০-এর দশকের নাট্য চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
কামাল আহমেদ পরিচালিত চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র